b'\n_START_ARTICLE_\nJ\xc3\xb8rgen Pedersen Gram\n_START_SECTION_\n\xc5\xbdivljenje\n_START_PARAGRAPH_\nGram je bil sin kme\xc4\x8dkih star\xc5\xa1ev. Srednjo \xc5\xa1olo je obiskoval v kraju Ribe. Od leta 1868 je \xc5\xa1tudiral matematiko na Univerzi v K\xc3\xb8benhavnu, kjer je diplomiral leta 1873. V letu 1875 se je zaposlil v zavarovalni\xc5\xa1ki dru\xc5\xbebi.\n_START_SECTION_\nDelo\n_START_PARAGRAPH_\nPri delu je vedno nihal med \xc4\x8disto matematiko in njeno prakti\xc4\x8dno uporabo. Po njem se imenuje Gram-Schmidtov proces (metoda ortonormalizacije mno\xc5\xbeice vektorjev v prostoru notranjega produkta) in Gramova matrika. Ukvarjal se je tudi z Riemannovo funkcijo \xce\xb6.'